รัฐบาลไทย-ข่าวทำเนียบรัฐบาล-ปลัด มท. ลงพื้นที่ติดตามการขับเคลื่อนงานพื้นที่จังหวัดบุรีรัมย์ เน้นย้ำ ผู้ว่าฯ นายอำเภอ หัวหน้าส่วนราชการ น้อมนำพระราชดำรัส "แก้ไขในสิ่งผิด" ร่วมแรงร่วมใจจาก 7 ภาคีเครือข่าย
วันพฤหัสบดีที่ 28 มีนาคม 2567
28/03/2567
ปลัด มท. ลงพื้นที่ติดตามการขับเคลื่อนงานพื้นที่จังหวัดบุรีรัมย์ เน้นย้ํา ผู้ว่าฯ นายอําเภอ หัวหน้าส่วนราชการ น้อมนําพระราชดํารัส "แก้ไขในสิ่งผิด" ร่วมแรงร่วมใจจาก 7 ภาคีเครือข่าย
ปลัด มท. ลงพื้นที่ติดตามการขับเคลื่อนงานพื้นที่จังหวัดบุรีรัมย์ เน้นย้ํา ผู้ว่าฯ นายอําเภอ หัวหน้าส่วนราชการ น้อมนําพระราชดํารัส "แก้ไขในสิ่งผิด" ร่วมแรงร่วมใจจาก 7 ภาคีเครือข่าย สร้างสิ่งที่ดีให้เกิดขึ้น ทําให้ทุกหมู่บ้านเป็น "หมู่บ้านยั่งยืน"
วันนี้ (28 มี.ค. 67) เวลา 09.00 น. ณ ห้องประชุมนารายณ์บรรทมสินธุ์ ชั้น 4 ศาลากลางจังหวัดบุรีรัมย์ อ.เมืองบุรีรัมย์ จ.บุรีรัมย์ นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามนโยบายของรัฐบาลและภารกิจสําคัญของกระทรวงมหาดไทยในพื้นที่จังหวัดบุรีรัมย์ โดยมี นายสยาม ศิริมงคล อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นายไชยวัฒน์ จุนถิระพงศ์ อธิบดีกรมป้องกันและบรรเทาสาธารณภัย นายนฤชา โฆษาศิวิไลซ์ ผู้ว่าราชการจังหวัดบุรีรัมย์ นายประสพโชค อยู่สําราญ ที่ปรึกษาปลัดกระทรวงมหาดไทย นายศรัณย์ศักดิ์ ศรีเครือเนตร รองอธิบดีกรมการปกครอง นายพัลลภ เตชะมงคลาภิวัฒน์ รองอธิบดีกรมโยธาธิการและผังเมือง นายวสันต์ สุภาภา รองอธิบดีกรมที่ดิน คณะผู้บริหารจังหวัดบุรีรัมย์ หัวหน้าส่วนราชการระดับจังหวัดบุรีรัมย์ นายอําเภอ หัวหน้าหน่วยงานรัฐวิสาหกิจ และเจ้าหน้าที่ที่เกี่ยวข้องเข้าร่วมการประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอบคุณผู้ว่าราชการจังหวัดบุรีรัมย์ หัวหน้าส่วนราชการ นายอําเภอ และพี่ ๆ น้อง ๆ ชาวมหาดไทยทุกคนที่มีความมุ่งมั่นตั้งใจช่วยกันขับเคลื่อนนโยบายของรัฐบาล และปฏิบัติภารกิจบําบัดทุกข์ บํารุงสุขได้เป็นอย่างดีตามเป้าหมายเชิงปริมาณที่ได้กําหนดไว้ เพื่อเป็นการยกระดับคุณภาพความเป็นอยู่ของพี่น้องประชาชนให้ดีขึ้น เราต้องให้ความสําคัญกับเป้าหมายเชิงคุณภาพเพื่อให้เกิดความยั่งยืน เริ่มตั้งแต่การใส่ใจสิ่งแวดล้อมด้วยการทําให้ทุกครัวเรือนมีการจัดทําถังขยะเปียกลดโลกร้อน ส่งเสริมการใช้ธนาคารขยะอย่างต่อเนื่อง ซึ่งในขณะนี้เรามีทุกองค์กรปกครองส่วนท้องถิ่นแล้ว แต่เราต้องทําให้มีธนาคารขยะครบทุกหมู่บ้าน ทําให้เกิดการคัดแยกขยะตั้งแต่ต้นทาง (ครัวเรือน) ทําให้ประชาชนเป็นมนุษย์ 3Rs คือ ใช้น้อย (Reduce) ใช้ซ้ํา (Reuse) นํากลับมาใช้ใหม่ (Recycle) หมั่นลงพื้นที่ไปติดตามถามไถ่ ตรวจเยี่ยม ให้คําแนะนํา ตามหลักการทรงงานของสมเด็จฯ กรมพระยาดํารงราชานุภาพ คือ "รองเท้าสึกก่อนกางเกงขาด" เพื่อให้เกิดการใช้งานและต่อยอดให้เกิดประโยชน์อย่างหลากหลาย เช่น นําเศษอาหารไปเลี้ยงหมู เลี้ยงไก่ ก็ถือเป็นการกําจัดขยะเปียกรูปแบบหนึ่ง นอกจากนี้ การส่งเสริมด้านอื่น ๆ อาทิ การทําให้เกิดสนามเด็กเล่นสร้างปัญญา เส้นทางจักรยานขาไถที่ส่งเสริมพัฒนาการทางด้านร่างกายเเละจิตใจของเด็กเล็กในพื้นที่ การส่งเสริมการศึกษาประวัติศาสตร์ชาติไทย ซึ่งเรื่องเหล่านี้ ท่านผู้ว่าราชการจังหวัด และท่านนายอําเภอในฐานะผู้นําต้อง Change for Good ต้องให้ความสําคัญ เพราะเป็นสิ่งที่เกี่ยวข้องกับคุณภาพชีวิตของประชาชนโดยตรง
"ในการขับเคลื่อนงานด้านสาธารณภัยและพัฒนาเมือง กระทรวงมหาดไทยมีภารกิจที่สอดคล้องกับเป้าหมายการพัฒนาที่ยั่งยืน (SDGs) เป้าหมายที่ 11 : ทําให้เมืองและการตั้งถิ่นฐานของมนุษย์ มีความครอบคลุม ปลอดภัย ยืดหยุ่นต่อการเปลี่ยนแปลงและยั่งยืน ที่ต้องคํานึงถึงการเป็นหุ้นส่วน (Partnership) โดยไม่ทิ้งใครไว้ข้างหลัง โดยเฉพาะอย่างยิ่ง "การป้องกันและบรรเทาสาธารณภัย" เป็นงานที่ส่งผลกระทบต่อชีวิตและทรัพย์สินพี่น้องประชาชนอย่างชัดเจน เราต้องช่วยกันวางเเผนให้เป็นระบบ เช่น ในเรื่องการป้องกันน้ําแล้งต้องมีเรื่องการป้องกันน้ําท่วมควบคู่ไปด้วย ดังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานหลักสําคัญในการบริหารจัดการน้ําไว้เป็นจํานวนมาก ซึ่งเราต้องคิดว่าทําอย่างไรให้ในหน้าฝน สามารถมีทางให้น้ําไหลไปสู่ที่อยู่ของน้ํา เช่น เเก้มลิง หลุมขนมครก หรือธนาคารน้ําใต้ดินระบบปิดในธรรมชาติ เวลาเกิดน้ําท่วมแล้วน้ําไม่ได้ท่วมฉับพลัน มีการชะลอน้ําจากรากของต้นไม้ที่มีการดูดซึมกักเก็บน้ําไว้ และเมื่อยามหน้าแล้ง ก็จะมีน้ําไว้ใช้เพียงพอ ซึ่งพระบาทสมเด็จพระเจ้าอยู่หัวได้พระราชทานสิ่งที่เรียกว่า "อารยเกษตร" หรือ "โคก หนอง นา" อันเป็นพื้นที่ที่จะทําให้ชีวิตของเราได้มีความสุขอย่างยั่งยืน ซึ่งจังหวัดบุรีรัมย์โชคดีที่มีปราชญ์ชาวบ้าน คือ "ลุงคําเดื่อง ภาษี" แห่งอําเภอแคนดง ที่ท่านมองภาพรวมอย่างเป็นระบบในการจัดการน้ํา และการเเก้ไขปัญหาฝุ่น PM2.5 ด้วยการพึ่งธรรมชาติ พึ่งภูมิปัญญาท้องถิ่น อันสอดคล้องกับการจัดทําผังภูมิสังคมเพื่อการบริหารจัดการน้ําหมู่บ้าน/ชุมชน แบบบูรณาการอย่างยั่งยืน (Geo- Social Map) ของกรมโยธาธิการและผังเมือง โดยเราสามารถเชิญท่านมาเป็นหัวขบวนทําให้สิ่งที่ท่านทําได้เกิดการขยายผลครอบคลุมในทุกพื้นที่ นอกจากนี้ ในเรื่องการรณรงค์ลดอุบัติเหตุทางถนน ต้องมีการสื่อสาร สะท้อนข้อมูลสถิติ จุดเสี่ยง ความเสี่ยงทุกมิติอย่างต่อเนื่อง มิใช่รณรงค์เพียงช่วงวันหยุดยาว หรือเทศกาลประเพณีสําคัญ อย่าทําแบบไฟไหม้ฟางที่เมื่อเกิดเหตุจึงจะมากระตุ้นเตือนกันเป็นครั้ง ๆ ด้วยการคิดนวัตกรรมเพื่อต่อยอดวิธีการทําให้คนในชุมชนสวมหมวกกันน็อค คาดเข็มขัดนิรภัย ถ้าดื่มสุราแล้วต้องไม่ขับรถ ถ้าง่วงต้องไม่ขับ ต้องไม่ขับรถเร็วเกินกฎหมายกําหนด เคารพกฎจราจร หยุดให้คนเดินข้ามทางม้าลาย" นายสุทธิพงษ์ฯ กล่าว
นายสุทธิพงษ์ฯ กล่าวต่ออีกว่า พวกเราทุกคนในฐานะข้าราชการที่ดีในพระบาทสมเด็จพระเจ้าอยู่หัว จะต้องช่วยกันสร้างสรรค์สิ่งที่ดีให้เกิดขึ้น ต้องทําทันที (Action Now) เพราะกรุงโรมไม่ได้สร้างเสร็จวันเดียว กระทรวงมหาดไทยของพวกเรา จังหวัดบุรีรัมย์ของพวกเรา ก็เช่นกัน ถ้าเรารักในองค์กร รักในพื้นที่ รักพี่น้องประชาชน เราต้องช่วยกันสร้างสรรค์ให้เกิดการบําบัดทุกข์ บํารุงสุข แบบบูรณาการอย่างยั่งยืนอย่างต่อเนื่อง เพราะงานเหล่านี้เป็นความภาคภูมิใจของพวกเราผู้เป็นที่คาดหวังของประชาชนในฐานะผู้บําบัดทุกข์ บํารุงสุข ซึ่งจุดแตกหักของการส่งเสริมและพัฒนาคุณภาพชีวิตพี่น้องประชาชนอยู่ที่ "หมู่บ้าน" ดังนั้น สิ่งสําคัญ เราต้องทําให้ทุกหมู่บ้านเป็น "หมู่บ้านยั่งยืน (Sustainable Village)" ครอบคลุมทั้ง 8 ตัวชี้วัด รวมถึงแนวทางการแก้ปัญหาต่าง ๆ อาทิ การแก้ไขปัญหาหนี้นอกระบบ ในมิติยาฝรั่งถึงแม้ว่าเราจะสามารถเจรจาไกล่เกลี่ยเเล้ว แต่งานยังไม่จบ เพราะหากไกล่เกลี่ยไม่สําเร็จก็ต้องส่งเรื่องให้ตํารวจดําเนินคดี เพราะการให้กู้ยืมเงินโดยไม่ได้รับอนุญาตเป็นเรื่องที่ผิดกฎหมาย และหากข้อมูลไม่ครบถ้วนก็ต้องค้นหาข้อมูลให้ครบถ้วน รวมถึงการประสานสถาบันการเงินของรัฐในการช่วยแก้ไขปัญหา ซึ่งทุกขั้นตอนการแก้ไขปัญหา ทุกการดําเนินการ ก็ต้องรวบรวมและประมวลข้อมูลให้รัฐบาลได้ทราบและเเก้ไขเชิงนโยบายต่อไป ขณะเดียวกันการส่งเสริมในมิติยาไทย เราต้องมั่นใจว่าเรามีหลักประกันที่ประชาชนจะไม่เป็นหนี้อีก ด้วยการ "ลดรายจ่าย เพิ่มรายได้ ขยายโอกาส " ส่งเสริมประชาชนให้น้อมนําหลักปรัชญาของเศรษฐกิจพอเพียงและโครงการพระราชดําริต่าง ๆ เข้ามาช่วย พร้อมฝึกฝนวิชาชีพ พัฒนาศักยภาพของเขา ทําให้เขาสามารถพึ่งพาตนเองได้
นายสุทธิพงษ์ฯ กล่าวเพิ่มเติมว่า ขอให้ผู้ว่าราชการจังหวัดบุรีรัมย์ได้พัฒนาพื้นที่บริเวณศูนย์ราชการจังหวัดบุรีรัมย์ ให้เป็นโอเอซิสของจังหวัด ด้วยการเพิ่มพื้นที่สีเขียว มีต้นไม้จําพวก ต้นปีบ ราชพฤกษ์ จาน สะแบง ปรับปรุงพื้นที่เป็นสนามเด็กเล่นสร้างปัญญา มีสนามปั่นจักรยาน มีการจัดกิจกรรมให้พื้นที่ เชิญชวนภาคีเครือข่ายมาร่วมกันคิดสร้างสรรค์ให้เกิดประโยชน์ทั้งกายเเละใจ ช่วยสร้างเสียงหัวเราะ เสียงลมหายใจแห่งความสุข และความมีชีวิตชีวาที่ยั่งยืนของคนบุรีรัมย์
"สิ่งสําคัญที่เป็นหลักชัยการทํางานของพวกเรา คือ เราต้องน้อมนําพระบรมราชโองการในการ "เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป" เเละพระราชดํารัส "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" มาย้ําเตือนจิตใจ และยึดเป็นแนวทางในการทํางาน ด้วยการมุ่งมั่นเเบ่งเบาพระราชภาระของพระองค์ท่าน ต้องเริ่มจากจุดเล็ก ๆ "ระเบิดจากข้างใน" ใช้เทคโนโลยี แพลตฟอร์ม ThaiQM มาสํารวจตรวจสอบสภาพปัญหาทุกเรื่อง เพื่อใช้กําหนดแนวทางแก้ปัญหา สร้างทีมงานที่เข้มเเข็ง ด้วยการเป็นผู้นํา (Leader) ทั้งทีมที่เป็นทางการ คือ ปลัดอําเภอ หัวหน้าส่วนราชการ กํานัน ผู้ใหญ่บ้าน ผู้บริหาร อปท. และทีมที่ไม่เป็นทางการ คือ ภาคีเครือข่ายทั้ง 7 ภาคี เเละต้องกระตุ้นปลุกเร้า สร้าง Passion ทําให้เขามีจิตใจรุกรบ และยึดมั่นในปณิธานแห่งการ "บําบัดทุกข์ บํารุงสุข" รักพี่น้องประชาชน ด้วยการทุ่มเทสรรพกําลัง ทําให้ระบบคุ้มบ้านเข้มแข็ง มีการร่วมพูดคุย ร่วมคิด ร่วมทํา เเละร่วมรับประโยชน์ รวมทั้งขอความเมตตาจากคณะสงฆ์ ให้เกิด "พระสงฆ์ประจําตําบล" ร่วมกับฝ่ายปกครอง ขับเคลื่อนงานตามบันทึกข้อตกลง (MOU) ร่วมกับมหาเถรสมาคม คือ โครงการวัด ประชา รัฐ สร้างสุข โครงการสาธารณสงเคราะห์ และโครงการหมู่บ้านรักษาศีล 5 (หมู่บ้านศีลธรรม) ที่สอดคล้องกับตัวชี้วัดของหมู่บ้านยั่งยืน โดยคนมหาดไทยทุกคนสร้างความสัมพันธ์ สร้างมิตรภาพที่ดีให้สําเร็จ เพื่อเพิ่มประสิทธิภาพ และความร่วมมือในการบําบัดทุกข์ บํารุงสุข พัฒนาเศรษฐกิจและสังคมในระดับฐานราก เป็น "ราชสีห์ผู้ภักดีต่อเเผ่นดิน" ทําให้ประชาชนมีคุณภาพชีวิตที่ดี และมีความสุขอย่างยั่งยืน" นายสุทธิพงษ์ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood